5. Status på politisk aftale om låneudskydelse til haller, institutioner og foreninger (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD
I denne sag orienteres Byrådet om status på politisk aftale fra budget 2022-25 om 
udskydelse af renter og afdrag på kommunale lån i 2022 for haller, institutioner og 
foreninger. 
Jf. den politiske aftale vedrørende låneudskydelse tilbydes haller, institutioner og foreninger rente- og 
afdragsfrihed for kalenderåret 2022. Tilbuddet om rente- og afdragsfrihed i 2022 gives for at understøtte 
haller, institutioner og foreninger, der kan have økonomiske udfordringer i forlængelse af COVID-19 
situationen. I forbindelse med budgetvedtagelsen blev det præciseret, at tilbuddet om rente- og 
afdragsfrihed vedrører beløb, der efter planen skulle betales i 2022. Det betyder, at forfaldne beløb fra 
tidligere år ikke er omfattet af aftalen.
De relevante haller, institutioner og foreninger er tilbudt mulighed for at benytte sig af tilbuddet om rente- 
og afdragsfrihed i kalenderåret 2022. Notat om status på udskydelse af renter og afdrag på lån til [adresse] 
Kommune er vedlagt som bilag. 
Syv ud af otte mulige haller, institutioner og foreninger har taget imod tilbuddet; [adresse], Thorsø 
Rideklub, [adresse], Søften Kultur- og Idrætscenter, [adresse], Voldumegnens 
Friskole og Friskolen Elias Petersen. 
Voldumegnens Friskole har ansøgt om henstand for 2023 i lighed med 2022, alternativt at gælden på 
303.000 kr. eftergives, med begrundelse i et uventet fald i elevtallet samt stigende udgifter til bl.a. energi. 
Den politiske aftale omhandler endvidere tilbud til [adresse] og Idrætscenter (SKIC) om bistand til 
planlægning og styring af økonomien. Status på bistanden til SKIC forelægges for Byrådet i en selvstændig 
sag 20. december 2022, da Byrådets samtidigt skal tage stilling til et forslag fra SKIC om ændrede vilkår 
for tilbagebetaling af de to lån, som SKIC har hos Favrskov Kommune. 
VURDERING
Haller, institutioner og foreninger har givet udtryk for, at de værdsætter muligheden for udskydelse af renter 
og afdrag på lån i 2022. Børn og Kultur vurderer, at Byrådet har opnået formålet med den politiske aftale 
om at understøtte haller, institutioner og foreninger i forlængelse af Covid-19.  
Såfremt ansøgningen fra Voldumegnens Friskole imødekommes, må det forventes, at det vil skabe 
præcedens. 
ØKONOMI
Den politiske aftale om udskydelse af renter og afdrag på lån i 2022 til haller, institutioner og foreninger 
svarer i praksis til, at løbetiden på lånene forlænges med 1 år. Der tilskrives ikke renter i perioden.
Byråd
29. november 2022  19:00
[adresse]: EMN-2021-02968
Dok-ID: 3435846
Sagsbehandler: habh
De økonomiske konsekvenser ved udskydelsen i 2022 kan samlet set opgøres til 1,510 mio. kr. Der søges 
derfor en tillægsbevilling på 1,510 mio. kr. i 2022. Heraf vedrører 448.000 kr. driftsbudgettet, mens 
1.062.000 kr. vedrører langfristede tilgodehavender. 
Såfremt ansøgningen fra Voldumegnens Friskole om henstand i 2023 imødekommes, vil det medføre, at 
lånets løbetid forlænges med et yderligere år. De økonomiske konsekvenser ved henstanden vil blive 
håndteret i kommende budgetopfølgninger. Hvis friskolens gæld eftergives, skal der gives en 
tillægsbevilling på 303.000 kr. i 2023. 
INDSTILLING
Direktøren for Børn og Kultur indstiller til Byrådet:
1.
At status på den politiske aftale vedrørende udskydelse af renter og afdrag på lån tages til 
efterretning. 
2.
At tage stilling til Voldumegnens Friskoles ansøgning om henstand for 2023 eller eftergivelse af 
gælden.
3.
At godkende en tillægsbevilling i 2022 på 1,510 mio. kr. vedr. udskydelse af renter og afdrag på lån 
jf. politisk aftale. Tillægsbevillingen finansieres af kassebeholdningen.
BESLUTNING
Kultur- og Fritidsudvalget, 10. november 2022:
Fraværende: Ingen
Ad 1. Indstilles godkendt.
Ad 2. Kultur- og Fritidsudvalget indstiller til Byrådet, at Voldumegnens Friskoles ansøgning ikke 
imødekommes. Kultur- og Fritidsudvalget orienteres løbende om forvaltningens dialog med skolen.
Ad 3. Indstilles godkendt.
Økonomiudvalget, 22. november 2022:
Fraværende: Ingen
Indstillingen fra Kultur- og Fritidsudvalget indstilles godkendt.    
Byrådet, 29. november 2022:
Fraværende: George Kristoffersen og Karoline Steffensen
Godkendt.
Bilag
1.
Notat - Status på tilbud om udskydelse af renter og afdrag på lån til Favrskov Kommune (2560736)
